Asia C-606/10

Association nationale d’assistance aux frontières pour les étrangers (ANAFE)

vastaan

Ministre de l’Intérieur, de l’Outre-mer, des Collectivités territoriales et de l’immigration

(Conseil d’État’n (Ranska) esittämä ennakkoratkaisupyyntö)

”Asetus (EY) N:o 562/2006 — Yhteisön säännöstö henkilöiden liikkumisesta rajojen yli (Schengenin rajasäännöstö) — 13 artikla — Kolmansien maiden kansalaiset, joilla on väliaikainen oleskelulupa — Kansallinen säännöstö, jonka mukaan kyseiset kansalaiset eivät saa palata väliaikaisen oleskeluluvan myöntäneen jäsenvaltion alueelle ilman paluuviisumia — Paluuviisumin käsite — Aikaisempi hallintokäytäntö, jossa sallittiin paluu ilman paluuviisumia — Siirtymätoimenpiteiden tarvetta ei ole”

Tuomion tiivistelmä

(Euroopan parlamentin ja neuvoston asetus N:o 562/2006, sellaisena kuin se on muutettuna asetuksella N:o 81/2009)

(Euroopan parlamentin ja neuvoston asetuksen N:o 562/2006, sellaisena kuin se on muutettuna asetuksella N:o 81/2009, 5 artiklan 4 kohdan a alakohta)

(Euroopan parlamentin ja neuvoston asetuksen N:o 562/2006, sellaisena kuin se on muutettuna asetuksella N:o 81/2009, 5 artiklan 4 kohdan a alakohta; Euroopan parlamentin ja neuvoston asetuksen N:o 810/2009 2 artikla)

(Euroopan parlamentin ja neuvoston asetuksen N:o 562/2006, sellaisena kuin se on muutettuna asetuksella N:o 81/2009, 13 artikla)

Rajavalvonta, turvapaikka ja maahanmuutto – Yhteisön säännöstö liikkumisesta rajojen yli – Säännökset kolmansien maiden kansalaisten jäsenvaltioiden alueelle pääsyn epäämisestä – Soveltamisala – Kolmansien maiden kansalaiset, joilla on oltava viisumi, joilla on väliaikainen oleskelulupa jäsenvaltiossa ja jotka haluavat palata sinne Schengen-alueen ulkorajojen kautta

Henkilöiden liikkumista rajojen yli koskevasta yhteisön säännöstöstä annetun asetuksen N:o 562/2006 (Schengenin rajasäännöstö), sellaisena kuin se on muutettuna asetuksella N:o 81/2009, 13 artiklan säännöksiä, jotka koskevat kolmansien maiden kansalaisten jäsenvaltioiden alueelle pääsyn epäämistä, on sovellettava myös kolmansien maiden sellaisiin kansalaisiin, joilla on oltava viisumi heidän halutessaan palata Schengen-alueen ulkorajojen kautta heille väliaikaisen oleskeluluvan myöntäneeseen jäsenvaltioon tulematta tätä varten toisen jäsenvaltion alueelle. (ks. 41 kohta ja tuomiolauselman 1 kohta)

Henkilöiden liikkumista rajojen yli koskevasta yhteisön säännöstöstä annetun asetuksen N:o 562/2006 (Schengenin rajasäännöstö), sellaisena kuin se on muutettuna asetuksella N:o 81/2009, 5 artiklan 4 kohdan a alakohdassa tarkoitettu paluuviisumi on jäsenvaltion lupa, joka voidaan myöntää kolmannen maan kansalaiselle, jolla ei ole oleskelulupaa eikä viisumia eikä myöskään viisumisäännöstössä tarkoitettua alueellisesti rajoitettua viisumia, ja jolla hän voi lähteä kyseisestä jäsenvaltiosta tiettyä tarkoitusta varten ja palata myöhemmin tähän samaan valtioon. Yhteisön viisumisäännöstön laatimisesta annetun asetuksen N:o 810/2009 (viisumisäännöstö) 2 artiklaan sisältyvistä määritelmistä nimittäin ilmenee, ettei asetuksen N:o 562/2006 5 artiklan 4 kohdan a alakohdassa tarkoitettu ”paluuviisumi” ole viisumisäännöstössä tarkoitettu ”viisumi” eikä myöskään ”alueellisesti rajoitettu viisumi”, sellaisena kuin tämä määritellään viisumisäännöstön 2 artiklan 4 alakohdassa. (ks. 49, 51 ja 52 kohta)

Henkilöiden liikkumista rajojen yli koskevasta yhteisön säännöstöstä annetun asetuksen N:o 562/2006 (Schengenin rajasäännöstö), sellaisena kuin se on muutettuna asetuksella N:o 81/2009, 5 artiklan 4 kohdan a alakohtaa on tulkittava siten, että jäsenvaltio, joka myöntää kolmannen maan kansalaiselle kyseisessä säännöksessä tarkoitetun paluuviisumin, ei voi rajoittaa tuloa Schengen-alueelle siten, että se olisi mahdollista vain sen kansallisen alueen rajanylityspaikoissa. (ks. 56 kohta ja tuomiolauselman 2 kohta)